Навукоўцы вырашылі зразумець, якім чынам адбываецца сінхранізацыя рытмаў у сямейных парах розных відаў кулікоў, у якіх кладку інкубуюць і самец, і самка. Гэта вельмі важны перыяд у размнажэнні, таму што яйкі без нагляду надоўга застаўляць небяспечна – іх могуць знайсці і з’есці драпежнікі ці зародкі могуць загінуць з-за пераахалоджання. Аднак і бацькі не могуць бесперапынна наседжваць яйкі – ім як мінімум трэба час ад часу харчавацца. Таму лагічна, што ў некаторых відаў партнёры час ад часу змяняюць адзін аднаго на гняздзе пад час інкубацыі.